અમદાવાદ: મ્યુનિ. કોર્પોરેશનમાં નિત નવા ભ્રષ્ટાચારના કિસ્સાઓ પ્રકાશમાં આવી રહ્યા છે. ઇડબ્લ્યુ આવાસમાં મોટા જાતિ જ્ઞાતિનાં પ્રમાણપત્ર બનાવાનું કૌભાંડ કહો કે રોડ રિસરફેસિંગનાં વિવિધ કામોની પોલંપોલ ગણો કે નવા પશ્ચિમ ઝોનનું સિવિક સેન્ટરનાં નાણાકીય ઉચાપતનો મામલો લો પણ તંત્ર દ્વારા તમામ બાબતોમાં છેવટે ભીનું સંકેલવાનો જ પ્રયાસ થઇ રહ્યો છે. નવા પશ્ચિમ ઝોનના ઉચાપતકાંડમાં પણ સત્તાવાળાઓ નાણાં વિભાગ પર વિશેષ કૃપાદૃષ્ટિ દાખવતા આ બાબત વિવાદાસ્પદ બની છે.